На основу члана 3. Уредбе о начину и контроли обрачуна и исплате зарада у јавним предузећима („Службени гласник РС“, број 27/2014) и члана 37. Статута Града Ниша („Службени лист Града Ниша“, број 88/2008 и 143/2016),

Скупштина Града Ниша на седници од \_\_\_\_\_\_\_\_ 2018. године, донела је

**О Д Л У К У**

**О ОДРЕЂИВАЊУ ЛИЦА НАДЛЕЖНОГ ЗА ОВЕРУ ОБРАЧУНА СРЕДСТАВА**

**ЗА ИСПЛАТУ ЗАРАДА ЗАПОСЛЕНИХ У ЈАВНИМ ПРЕДУЗЕЋИМА**

**И ДРУШТВИМА КАПИТАЛА ЧИЈИ ЈЕ ОСНИВАЧ ГРАД НИШ, КАО И**

**НАЧИНУ ОВЕРЕ ОБРАЧУНА**

**Члан 1.**

Зараде у јавним предузећима и друштвима капитала чији је оснивач Град Ниш, и њиховим зависним друштвима капитала, која обављају делатност од општег интереса (у даљем тексту: **Предузеће**), обрачунавају се и исплаћују у складу са Законом о јавним предузећима (у даљем тексту: **Закон**) и Уредбом о начину и контроли обрачуна и исплате зарада у јавним предузећима (у даљем тексту: **Уредба**).

Обрачун средстава за исплату зарада запослених из става 1. овог члана врши се на Обрасцу ЗИП-1 (у даљем тексту: **Образац ЗИП-1**), прописан Уредбом.

**Члан 2.**

Овом Одлуком одређује се лице надлежно за оверу обрачуна средстава за исплату зарада запослених из члана 1. ове Одлуке, као и начин овере тог обрачуна.

**Члан 3.**

Пре подношења Појединачне пореске пријаве о обрачунатим порезима и доприносима (у даљем тексту: Образац ППП-ПД), Предузеће је дужно да обрачуната средства за исплату зарада запослених, на Обрасцу ЗИП-1, достави на оверу Градској управи града Ниша - секретаријату који врши надзор над радом тог Предузећа и Секретаријату за финансије.

**Члан 4.**

За оверу Обрасца ЗИП-1, одређује се секретар секретаријата који врши надзор над радом односног Предузећа и секретар Секретаријата за финасије.

Секретар секретаријата који врши надзор над радом Предузећа, Образац ЗИП-1 оверава у левом углу обрасца, а секретар Секретаријата за финансије у десном углу истог обрасца, у делу означеном за оверу оснивача.

**Члан 5.**

Јавно предузеће не може извршити исплату зараде пре овере Обрасца ЗИП-1.

**Члан 6.**

Јавном предузећу које не спроводи годишњи односно трогодишњи програм пословања у делу који се односи на зараде или запошљавање, овлашћено лице неће извршити оверу образаца за контролу обрачуна и исплате зараде.

**Члан 7.**

Секретар Секретаријата за финансије, извршиће електронским путем проверу усклађености ППП-ПД и овереног Обрасца ЗИП-1.

**Члан 8.**

О реализацији ове одлуке стараће се Градска управа града Ниша - Секретаријат за финасије и секретаријат који врши надзор над радом Предузећа.

**Члан 9.**

Ова одлука ступа на снагу осмог дана од дана објављивања у "Службеном листу Града Ниша".

**Број:**

**У Нишу,**

**СКУПШТИНА ГРАДА НИША**

**Преседник**

Мр Раде Рајковић

**ОБРАЗЛОЖЕЊЕ**

Уредбом о начину и контроли обрачуна и исплате зарада у јавним предузећима („Службени гласник РС“, број 27/2014), уређен је начин обрачунавања и исплате зарада у јавним предузећима и друштвима капитала чији је оснивач Република Србија, аутономна покрајина или јединица локалне самоуправе, у складу са Законом о јавним предузећима.

Чланом 3. наведене Уредбе прописано је да је предузеће дужно да пре достављања појединачне пореске пријаве о обрачунатим порезима и доприносима, достави обрачун средства за исплату зарада запослених, на Обрасцу ЗИП-1, на оверу лицу које је одређено актом оснивача.

Чланом 66. Закона о јавним предузећима(„Службени гласник РС“, бр.15/2016) је прописано да уколико јавно предузеће не спроводи годишњи односно трогодишњи програм пословања у делу који се односи на зараде или запошљавање, овлашћено лице неће извршити оверу образца за контролу обрачуна и исплате зараде, Образац ЗИП-1.

У складу са наведеним Служба начелника Градске управе израдила је нацрт Одлуке о одређивању лица надлежног за оверу обрачуна средстава за исплату зарада запослених у јавним предузећима и друштвима капитала чији је оснивач Град Ниш, као и начину овере обрачуна.

**СЛУЖБА НАЧЕЛНИКА ГРАДСКЕ УПРАВЕ**

Овлашћено лице по овлашћењу

в.д. заменика начелника

Ивана Петровић